人日村行
淑气解严侯，晨晖煦芳辰。蓐食信所诣，出郭咨农人。社鼓送繁节，村烟升远雯。园梅既盈条，庶草皆怀春。揽此卉物理，含生日以新。不观万汇德，焉知风雨仁。嗟予累多役，尘鞅徒纷纶。何以娱幽眺，川泽浩无垠。景风媚和旭，恬波荡文鳞。理策谢孤掉，安步辞车巾。薄游畅心曲，宁事酒醴醇。逝将访高躅，泉石以为邻。
主题：田园
情感：喜悦